Happy Nation (שיר)

"Happy Nation" (בעברית: "אֻמָּה שמחה") הוא סינגל שהוקלט על ידי הלהקה השוודית אייס אוף בייס, מתוך אלבום הבכורה שלה בעל אותו השם, Happy Nation. השיר יצא לאור בשנת 1992, על ידי חברת התקליטים אדל-מגה רקורדס, כסינגל השלישי מתוך האלבום. השיר הגיע למקום הראשון במצעד שבישראל ולמקום הראשון במצעד שבצרפת. השיר נכתב והופק על ידי ג'ונאס ברגרן ואולף אקברג. "Happy Nation" הוא שיר דאנס-פופ, המכיל בתוכו גם סגנונות כמו יורופופ ורגאיי פיוז'ן. חברי אייס אוף בייס תיארו את השיר כשיר "אנטי-פשיסטי והמנון לחיים". הבית הראשון של השיר נכתב בשפה הלטינית, בעוד שאר הבתים נכתבו בשפה האנגלית. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות. את הקליפ של "Happy Nation" ביים מאט ברודלי, שביים גם את הקליפ של "All That She Wants". הקליפ צולם בגטבורג, שוודיה בינואר 1993. הקליפ מתחיל כאשר ניתן לראות נר דולק שהלהבה שלו זזה מצד לצד. בהמשך, ניתן לראות שלל סמלים ואירועים בעלי משמעות כמו: סמלי השלום, כתב חרטומים, גאוטמה הבודהה, צליבת ישו וסורת אל-פאתחה. נכון לאוקטובר 2020, מונה הצפיות של הקליפ עומד על למעלה מ-55 מיליון צפיות. כאשר "Happy Nation" יצא, נטען שהוא נפתח בשירה בלטינית, אך לפי מספר תיאוריות נאמר שהמילים כתובות בעברית כדי שיהודים בלבד יבינו זאת. בכתבה שפורסמה במאקו מספר עשורים לאחר מכן, נכתבו המילים בצורה: "על כנפי הנשר/ בעזרת האל/ הייתי כאן לפני כולם/ בינתיים אני/ אהרוג אתכם/ הייתי כאן לפני כולם". בהמשך לכך, נאמר שייתכן ולפי אותן התיאוריות רצתה הלהקה בהשמדה נוספת של היהודים. עם זאת, הדובר של הלהקה פרסם התנערות מכל קשר אפשרי לאנטישמיות ונאציזם. זאת, לצד ציון העובדה שאולף אקברג היה מעורב בנעוריו בפעילות נאו-נאצית; דבר אשר עורר סערה מספר פעמים במרוצת השנים. גם בשנת 2013 החלו לתקוף את אקברג על עברו ונטען שעברו הנאצי "הוצנע". בכתבה שפורסמה בוואלה! NEWS צוין שבמהלך הסרט התיעודי "הסיפור שלנו", הצהיר אקברג: "אמרתי לכולם שאני ממש מתחרט על מה שעשיתי. סגרתי את הפרק הזה בחיי". הוא המשיך והוסיף, "אני אפילו לא רוצה לדבר על זה, הזמן הזה לא קיים יותר מבחינתי. סגרתי את הדלת על זה וזרקתי את הספר הזה עוד בשנת 1987. חוויתי מזה ולמדתי מזה. אבל החיים ההם הם לא שלי, הם של מישהו אחר". נטען גם שהמילים "a man will die but not his ideas" מתייחסות בעצם להיטלר (כלומר: היטלר מת אבל הרעיונות שלו - הנאציזם - לא מתו) נעשה שימוש בסינגל "Happy Nation" בפרק החמישי של סדרת האנימציה "אקס-מן 97" שמתרחש באומה הריבונית ג'נושה ומשמש כהקדמה לרצח עם. מעריצים רבים השוו את הרגע ל-"The Rains of Castamere", הפרק התשיעי בעונה שלישית של "משחקי הכס" שקדם לחתונה האדומה הידועה לשמצה - בכך העניק לשיר משמעות אחרת למעריצי האקס-מן. מידע על היצירה "Happy Nation" באתר מיוזיק בריינז מידע על הסינגל "Happy Nation" באתר מיוזיק בריינז מידע על היצירה "Happy Nation" באתר Discogs סרטון השיר "Happy Nation" באתר יוטיוב Ace Of Base - Happy Nation, Discogs (באנגלית) Ace Of Base - Happy Nation, Discogs (באנגלית) lescharts.com - Ace Of Base - Happy Nation, lescharts.com Ace of Base – Happy Nation (באנגלית), נבדק ב-2020-10-28 The Hour, The Hour. (באנגלית) Happy Nation, נבדק ב-2020-10-28 CREDITS, MATT BROADLEY (באנגלית) ace of base, www.saguaro.se Ace of Base - Happy Nation (Official Music Video) דור צח, ‏אמנות בצל הקונספירציה, באתר ‏מאקו‏, 11 באוגוסט 2020 נועה הרשקוביץ‏, העבר הניאו-נאצי של אייס אוף בייס צף מחדש, באתר וואלה, 25 באפריל 2013 Datenbank: BVMI, www.musikindustrie.de Les certifications, SNEP (ב־)